உலு பேராக் மாவட்டம்

உலு பேராக் (Daerah Hulu Perak) என்பது மலேசியா, பேராக் மாநிலத்தில் உள்ள ஒரு மாவட்டம். அந்த மாநிலத்திலேயே பெரிய மாவட்டமும் ஆகும். இந்த மாவட்டத்தின் கிழக்கே கிளாந்தான் மாநிலம்; மேற்கில் கெடா மாநிலம்; தெற்கே கோலாகங்சார் மாவட்டம், தென்மேற்கில் லாருட், மாத்தாங், செலாமா மாவட்டம்; ஆகிய பகுதிகள் உள்ளன. தவிர தாய்லாந்தின் பெத்தோங் மாவட்டத்தின் ஒரு பகுதியை எல்லையாகக் கொண்டு உள்ளது.

மாவட்டத்தின் மிக உயரமான இடம் தித்திவாங்சா மலைகளில் அமைந்துள்ளது. தாய்லாந்து / மலேசிய எல்லைக்கும்; தெமாங்கூர் (Temenggor) ஏரிக்கும் அருகில் 1,533 மீட்டர் உயரமுள்ள உலு திதி பாசா சிகரம் தான் அந்த உயரமான இடம்.

வரலாறு
19-ஆம் நூற்றாண்டு வரை, சிறிது காலத்திற்கு இந்த மாவட்டத்தின் ஒரு பகுதி பழைய சயாம் நாட்டு ஆட்சியின் கீழ் இருந்தது. சயாம் என்பது தற்சமயம் தாய்லாந்து என்று அழைக்கப் படுகிறது.

சயாம் கட்டுப்பாட்டின் கீழ் அப்போது இருந்த பகுதிகளில் இன்றைய கிரிக்; பெங்காலான் ஊலு (குரோ), கெருனை (Kerunai); பெலும் காடுகள்; மற்றும் தெமாங்கூர் ஏரிகள் போன்ற இடங்கள் அடங்கும்.

அன்றைய காலக்கட்டத்தில் அங்கு ரெமான் (Reman) எனும் மலாய் சிற்றரசு இருந்தது. ரெமான் சிற்றரசின் தலைநகரம் பெங்காலான் ஊலு எனும் இடத்திற்கு அருகில் அமைந்து  இருந்தது.Pada penghujung abad yang ke 19, sebuah peperangan telah meletus di Hulu Perak. Peperangan ini telah melibatkan daerah kecil di Lenggong yang dinamakan sebagai perang saudara.

தாய்லாந்து - பேராக் எல்லை ஒப்பந்தம்

பிரித்தானியர்களின் பாதுகாக்கப்பட்ட மாநிலமாக பேராக் மாறியதும், 1882-ஆம் ஆண்டில் ஓர் எல்லை ஒப்பந்தம் கையெழுத்தானது. கிரிக் நகரில் இருந்து 5 கி.மீ தெற்கே இருக்கும் புக்கிட் நாஷா எனும் இடத்தில், பேராக் மாநிலத்திற்கும் தாய்லாந்து நாட்டிற்கும் இடையிலான அந்த எல்லை ஒப்பந்தம் வரையப் பட்டது.

1899-ஆம் ஆண்டில் கிரிக் நகரத்தையும்; அதைச் சுற்றியுள்ள இடங்களையும் பேராக் மாநிலத்திற்குச் சயாம் நாடு (தாய்லாந்து) மாற்றிக் கொடுத்தது. அப்போது பேராக் மாநிலம், மலாயா கூட்டமைப்பு மாநிலங்களின் (Federated Malay States) கீழ் இருந்தன. இன்றைய மலேசியா-தாய்லாந்து எல்லை, 1909-ஆம் ஆண்டில் இரு நாடுகளும் இடையே உறுதி செய்யப்பட்டது.

 நிர்வாகப் பிரிவுகள் 

250px|thumb|Map of Hulu Perak District
உலு பேராக் மாவட்டம் 10 துணை மாவட்டங்களாகப் பிரிக்கப்பட்டு உள்ளது. மூன்று மாவட்ட மன்றங்கள் உள்ளன. அவையாவன:

பெங்காலான் உலு மாவட்ட மன்றத்தின் (Pengkalan Hulu District Council) கீழ்:
 பெங்காலான் உலு (Pengkalan Hulu)
 பெலுக்கார் செமாங் (Belukar Semang)

கிரிக் மாவட்ட மன்றத்தின் (Gerik District Council) கீழ்:   
 கிரிக் (Gerik)
 பெலும் Belum
 கெனரிங் Kenering (with Lawin)
 கெருனை Kerunai
 தெமாங்கூர் (Temenggor)

லெங்கோங் மாவட்ட மன்றத்தின் (Lenggong District Council) கீழ்:  
 லெங்கோங் (Lenggong)
 டுரியான் பிபிட் (Durian Pipit)
 தெமலோங் (Temelong)

 மக்கள் தொகை புள்ளிவிவரங்கள் 

பின்வரும் உலு பேராக் மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.மலேசியா 2010 மக்கள் தொகை புள்ளிவிவரங்கள்
 உலு பேராக் இனக்குழுக்கள்: 2010-ஆம் ஆண்டு கணக்கெடுப்பு இனம்  மக்கள் தொகை  விழுக்காடு மலாய்க்காரர்கள்   77,386  86.9% சீனர்கள்  8,628  9.6% இந்தியர்கள்   1,658  1.9% மற்றவர்கள்  1,395  1.6% மொத்தம்   89,067  100%

 மலேசிய நாடாளுமன்றம் 

மலேசிய நாடாளுமன்றத்தின் மக்களவையில் (டேவான் ராக்யாட்) உலு பேராக் மாவட்டத்தின் கிரிக் மக்களவைத் தொகுதியின் நாடாளுமன்ற உறுப்பினர் அஸ்புல்லா ஒசுமான் (Hasbullah Osman) கடந்த 2020 நவம்பர் 16-ஆம் தேதி மாரடைப்பால் காலமானர்.

மலேசியாவில் அவசரகாலம் நடைமுறையில் இருப்பதால் கிரிக் தொகுதிக்கான இடைத் தேர்தல் ஒத்தி வைக்கப்பட்டு உள்ளது.The Election Commission will not proceed with the Gerik by-election in Perak and the Bugaya by-election in Sabah following the proclamation of Emergency in the two constituencies. 

நாடாளுமன்றம்  தொகுதி  நாடாளுமன்ற உறுப்பினர்  கட்சிP54 கிரிக்  காலியாக உள்ளது  காலியாக உள்ளது P55 லெங்கோங்  சம்சுல் அனுவார் நசாரா  பாரிசான் நேசனல் (அம்னோ)

 பேராக் மாநிலச் சட்டமன்றம் 

பேராக் மாநிலச் சட்டமன்றத்தில் உலு பேராக் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):

நாடாளுமன்றம்  மாநிலம்  தொகுதி  சட்டமன்ற உறுப்பினர்  கட்சிP54 N01  பெங்காலான் உலு  அஸ்னால் இப்ராகிம்  பாரிசான் நேசனல் (அம்னோ)P54 N02  தெமாங்கூர்  சால்பியா முகமட்    பாரிசான் நேசனல் (அம்னோ)P55 N03  கெனரிங்  முகமட் தார்மிசி இட்ரிஸ்  பாரிசான் நேசனல் (அம்னோ)P55 N04  கோத்தா தம்பான்  சாரானி முகமட்  பாரிசான் நேசனல் (அம்னோ)

மேலும் காண்க
 மலேசிய மாவட்டங்கள்

 மேற்கோள்கள் 

வெளி இணைப்புகள்


பகுப்பு:மலேசியாவின் மாவட்டங்கள்‎